b'\n_START_ARTICLE_\nPrazgodovina\n_START_PARAGRAPH_\nPrazgodovina je najdalj\xc5\xa1e obdobje \xc4\x8dlove\xc5\xa1ke zgodovine, saj obsega kar 98\xc2\xa0% le-te. Za\xc4\x8dne se pred pribli\xc5\xbeno dvema milijonoma let oz. s pojavom \xc4\x8dloveka in se kon\xc4\x8da okoli leta 3500 pr. n. \xc5\xa1t. z nastankom prvih visokih civilizacij, s \xc4\x8demer se za\xc4\x8dne stari vek.\n_START_SECTION_\nPrvi \xc4\x8dlovek\n_START_PARAGRAPH_\nNastanek ter razvoj \xc4\x8dloveka je tesno povezan z naravnimi in geografskimi spremembami (ledena doba in menjavanje toplih in hladnih obdobij). Na sam \xc4\x8dlovekov razvoj pa so vplivale \xc5\xa1e genetske spremembe._NEWLINE_Zadnja \xc5\xbeivalska oblika pred nastankom \xc4\x8dloveka je bil avstralopitek ali ju\xc5\xbena \xc4\x8dloveku podobna opica (Lucy). Avstralopitki so \xc5\xbeiveli pred 3,5 milijoni let. U\xc4\x8dlove\xc4\x8denje \xc4\x8dloveka se je zgodilo med 2,2 miljona let pred na\xc5\xa1im \xc5\xa1tetjem, ko se je razvil spreten \xc4\x8dlovek ali homo habilis. Iz njega se je razvil pokon\xc4\x8dni \xc4\x8dlovek ali homo erectus, katerega najstarej\xc5\xa1e najdbe izvirajo iz Afrike in so stare 1,6 milijona let. Ena veja arhai\xc4\x8dnega misle\xc4\x8dega \xc4\x8dloveka se je razvila v posebno \xc4\x8dlove\xc5\xa1ko podvrsto, ki se imenuje neandertalec ali homo sapiens neandertalensis. Do okoli 95.000 pred Kr. se iz arhai\xc4\x8dnega misle\xc4\x8dega \xc4\x8dloveka razvije sodobni misle\xc4\x8di \xc4\x8dlovek ali homo sapiens.\n_START_SECTION_\n\xc5\xbdivljenje ljudi v prazgodovini\n_START_PARAGRAPH_\n\xc5\xbdiveli so v jamah in pod skalnimi previsi. Pre\xc5\xbeivljalli so se z lovom in nabiralni\xc5\xa1tvom.\n_START_SECTION_\nPovezovanje ljudi\n_START_PARAGRAPH_\nZaradi bolj\xc5\xa1ih pogojev za pre\xc5\xbeivetje (la\xc5\xbeje so lovili ve\xc4\x8dje \xc5\xbeivali itd.) so se za\xc4\x8deli dru\xc5\xbeiti v ve\xc4\x8dje skupine, imenovane horda. Ve\xc4\x8d dru\xc5\xbein skupaj se imenuje klan. Ve\xc4\x8d dru\xc5\xbein tvori rod (ve\xc4\x8d sorodnikov skupaj, ve\xc4\x8d rodov pleme, ve\xc4\x8d plemen pa plemensko zvezo.\n_START_SECTION_\nLovci in nabiralci\n_START_PARAGRAPH_\nMo\xc5\xa1ki so hodili na lov, \xc5\xbeenske pa so med tem \xc4\x8dasom nabirale razne rastline. Bili pa so si enakopravni. Kasneje se pojavi obdobje matriarhata (kjer so vladale \xc5\xbeenske), ki mu sledi obdobje patriarhata (glavno besedo so imeli mo\xc5\xa1ki).'